

**Кірістіліктің тәуекелсіз қисығын құру және мемлекеттік бағалы қағаздарды халықаралық индекстерге енгізу жөніндегі іс-қимыл жоспарын іске асыру жөнінде кеңес құру туралы**

***Күшін жойған***

Қазақстан Республикасы Премьер-Министрінің 2021 жылғы 9 шілдедегі № 120-ө өкімі. Күші жойылды - Қазақстан Республикасы Үкіметінің 2022 жылғы 29 сәуірдегі № 268 қаулысымен

      Ескерту. Күші жойылды - ҚР Үкіметінің 29.04.2022 № 268 қаулысымен.

      "Қазақстан Республикасының Үкіметі туралы" Қазақстан Республикасының 1995 жылғы 18 желтоқсандағы Конституциялық заңының 19-бабы 1-тармағының 8) тармақшасына сәйкес:

      1. Осы өкімге қосымшаға сәйкес құрамда Кірістіліктің тәуекелсіз қисығын құру және мемлекеттік бағалы қағаздарды халықаралық индекстерге енгізу жөніндегі іс-қимыл жоспарын іске асыру жөніндегі кеңес (бұдан әрі – Кеңес) құрылсын.

      2. Қоса беріліп отырған Кеңес туралы ереже бекітілсін.

|  |  |
| --- | --- |
| *Премьер-Министр* | *А. Мамин* |

|  |  |
| --- | --- |
|  | Қазақстан Республикасы Премьер-Министрінің 2021 жылғы 9 шілдедегі № 120 өкіміне қосымша |

**Кірістіліктің тәуекелсіз қисығын құру және мемлекеттік бағалы қағаздарды халықаралық индекстерге енгізу жөніндегі іс-қимыл жоспарын іске асыру жөніндегі кеңестің құрамы**

      Қазақстан Республикасының Қаржы министрі, төраға

      Қазақстан Республикасының Қаржы вице-министрі, төрағаның орынбасары

      Қазақстан Республикасы Қаржы министрлігі Мемлекеттік қарыз алу департаментінің директоры, хатшы

      Қазақстан Республикасының Ұлттық экономика бірінші вице-министрі

      Қазақстан Республикасы Ұлттық Банк төрағасының орынбасары (келісу бойынша)

      Қазақстан Республикасы Қаржы нарығын реттеу және дамыту агенттігі төрағасының орынбасары (келісу бойынша)

|  |  |
| --- | --- |
|  | Қазақстан Республикасы |
|  | Премьер-Министрінің |
|  | 2021 жылғы 9 шілдедегі |
|  | № 120 өкімімен |
|  | бекітілген |

**Кірістіліктің тәуекелсіз қисығын құру және мемлекеттік бағалы қағаздарды халықаралық индекстерге енгізу жөніндегі іс-қимыл жоспарын іске асыру жөніндегі кеңес туралы ереже**  
**1-тарау. Жалпы ережелер**

      1. Кірістіліктің тәуекелсіз қисығын құру және мемлекеттік бағалы қағаздарды халықаралық индекстерге енгізу жөніндегі іс-қимыл жоспарын іске асыру жөніндегі кеңес (бұдан әрі – Кеңес) Қазақстан Республикасының Үкіметі жанындағы консультациялық-кеңесші орган болып табылады.

      2. Кеңес өз қызметінде Қазақстан Республикасының Конституциясын, Қазақстан Республикасының заңдарын, Қазақстан Республикасы Президентінің және Үкіметінің актілерін және Қазақстан Республикасының өзге де нормативтік құқықтық актілерін, сондай-ақ осы Ережені басшылыққа алады.

      3. Қазақстан Республикасының Қаржы министрлігі Кеңестің жұмыс органы болып табылады.

      4. Кеңестің отырыстары қажеттілігіне қарай жылына кемінде бір рет өткізіледі және бейнеконференцбайланыс режимінде ұйымдастырылуы мүмкін.

**2-тарау. Кеңестің негізгі міндеті**

      5. Кеңестің негізгі міндеті:

      1) тәуекелсіз кірістілік қисығын құру;

      2) мемлекеттік бағалы қағаздарды халықаралық индекстерге енгізу;

      3) ішкі және сыртқы нарықтарда мемлекеттік бағалы қағаздар шығару саясаты;

      4) Қазақстан Республикасының Ұлттық қорынан трансферттер мен мемлекеттік бағалы қағаздар шығарылымдарын ескере отырып, республикалық бюджет шығындарының болжамы бойынша ұсыныстар тұжырымдау болып табылады.

**3-тарау. Кеңес жұмысының ұйымдастырылуы мен тәртібі**

      6. Кеңес жұмысының ұйымдастырылуы мен тәртібі Қазақстан Республикасы Үкіметінің 1999 жылғы 16 наурыздағы № 247 қаулысымен бекітілген Қазақстан Республикасының Үкіметі жанындағы консультациялық-кеңесші органдар мен жұмыс топтарын құру тәртібі, қызметі мен таратылу туралы нұсқаулыққа сәйкес жүзеге асырылады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК